
										PRIJEDLOG


Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj ……… 2026. donijela



Z A K L J U Č A K
	


Vlada Republike Hrvatske prihvaća pokroviteljstvo nad održavanjem 30. svehrvatskog športskog natjecanja invalida Domovinskog rata, sukladno zamolbi Zajednice županijskih zajednica, udruga i članova hrvatskih vojnih invalida Domovinskog rata Republike Hrvatske.


KLASA:		
URBROJ:		

Zagreb,			
	
                                            		 	  PREDSJEDNIK 


                                      		    	     mr. sc. Andrej Plenković
	




















O B R A Z L O Ž E N J E 


Temeljem Odluke Glavnog odbora, u organizaciji Zajednice županijskih zajednica, udruga i članova HVIDR-a Republike Hrvatske priprema se tradicionalni projekt pod nazivom 30. svehrvatsko športsko natjecanje invalida Domovinskog rata (30. SŠNIDOR) koje će se održati na Malom Lošinju od 9. do 11. listopada 2026.

SŠNIDOR je športsko natjecanje HRVI-a koje se organizira od 1993. diljem Hrvatske. Do sada su domaćini u nekoliko navrata bili: Vukovar, Mostar, Osijek, Varaždin, Šibenik, Pula, Split, Zagreb, Zadar, Poreč, Makarska, Virovitica i Mali Lošinj, kojemu je ove godine četvrti puta zaredom pripala čast biti domaćinom projekta HVIDR-a RH. 

Na natjecanju sudjeluje tisuću sportaša - hrvatskih ratnih vojnih invalida Domovinskog rata, koji će snagu i sportske vještine odmjeriti u 10 invalidskih športskih disciplina, odnosno 25 sportskih natjecateljskih kategorija.
	
Navedeno događanje ističe kontinuirani doprinos Domovinskom ratu kroz sportske aktivnosti, čime se čuva povijesna baština i sjećanje na žrtvu hrvatskih branitelja, također nosi i dubok nacionalni značaj jer okuplja sudionike koji su dali izniman doprinos u obrani domovine.

Kako se radi o tradicionalnoj i najvećoj sportskoj manifestaciji HRVI-a iz Domovinskog rata u Republici Hrvatskoj koja se organizira uz financijsku podršku Ministarstva hrvatskih branitelja, s ciljem unaprjeđenja psihofizičkog zdravlja, druženja i razvijanja sportskog natjecateljskog duha sudionika predlaže se da Vlada Republike Hrvatske preuzme pokroviteljstvo.

